**4-րդ կրթական հարթակ**

 **21-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։
* **Գրականություն- *«ՈՒ՞ր գնացին ծաղիկնեը», «Վա՜յ, մայրիկ ջան, տես» և «Փաթիլները»*** բանաստեղծությունները ։ Սահուն կարդալ բանաստեղծությունները և պատասխանել հետևյալ հարցերին․
* Ի՞նչ ձև ունի ձյան փաթիլը։ Նկարի/ր, եթե կարող ես։
* Պատմի՛ր, ի՞նչ են անում երկնքից իջնող ձյան փաթիլները։
* Ձյունը մինչև ե՞րբ է ծածկում հողը։
* Ինչի՞ մասին էին երազում փաթիլները։
Հալված ձյունն ի՞նչ է անում։
* Բնության մեջ ձյունը ինչի՞ համար է կարևոր։
* Ձմռանն ի՞նչ է լավ, ի՞նչը՝ վատ։
* Գրի՛ր փոքրիկ պատմվածք ձմռան մասին։

 **Բառագիտություն**

* **Վերհիշել հետևյալ բառերի բացատրությունը․**
* Անհամար- հաշիվ չունեցող
* Ցող – օդի խոնավությունից առաջացած կաթիլներ
* Վառ – պայծառ, թարմ ու հստակ երանգ ունեցող
* Բլուր – փոքր լեռ
* **Վերհիշել հետևյալ բառերի հոմանիշները․**
	+ Զուլալ – մաքուր
	+ Փարվել – գրկել
	+ Ողջ – ամբողջ
	+ Վար – ներքև
	+ Ճերմակ - սպիտակ
* **Վերհիշել հետևյալ բառերի հականիշները․**
	+ Թեթև - ծանր
	+ Վար – վեր
	+ Իջնել – բարձրանալ
	+ Բացվել – փակվել
	+ Ծիծաղել - լացել։
* **Վերհիշել հետևյալ բառերի ուղղագրությունը՝** իջնել, ծածկել դարձած, ձնծաղիկ, ողջ։
* **Քերականություն-** Ածական։
* **Մշակույթ- Հեքիաթ – ԲԱՐԵԿԵՆԴԱՆԸ։ Հովհաննես Թումանյան**

Սահուն կարդալ դասանյութը , վերարտադրել սեփական խոսքերով և պատասխանել հետևյալ հարցերին․

* Ովքե՞ր էին հեքիաթի հերոսները։
* Որտե՞ղ էր տեղի ունենում պատմությունը։
* Բնութագրի՛ր հեքիաթի հերոսներին։ Քո կարծիքով ինչպիսի՞ն էին նրանք։

**Նոր դաս**

* **Գրականություն****-** **«Ի՞նչ գույն ունի ձյունը»,** էջ 84-85
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականո****ւթյուն- Ածականի համեմատության աստիճաններ**
* **Մշակույթ- «Տեառնընդառաջ»**

**Գրականություն –** Դասարանում կարդալ և վերլուծել **«Ի՞նչ գույն ունի ձյունը»,** հեքիաթը։ Հանձնարարել վարժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ինչի՞ մասին էր պատմությունը։
Ովքե՞ր էին պատմության հերոսները։
* Արձն ինչու՞ էր պնդում, որ ձյունը սև է։
* Նապաստակն ի՞նչ պատասխանեց։ Ի՞նչ ես մտածում նապաստակի պատասխանի մասին։ Ո՞վ էր ճշմարիտ վեճի մեջ։
* Հեքիաթին նոր վերջաբան մտածիր և նոր վերնագիր ընտրիր։
* Սովորել էջ 85-ի հանելուկներն ու սուտասելուկը։

**Բառագիտություն**

* Սովորել հետևյալ բառերի բացատրությունները․
* Վիճել – խոսքով կռվել, առարկել
* Պնդել – համառորեն ասածը կրկնել
* Պոչատ – անպոչ
* Որջ – կենդանիների բույն
* Ժանիք – կենդանու մեծ, սրածայր ատամ։
* Սովորել հետևյալ բառերի հոմանիշները
* Զայրանալ – բարկանալ
* Գորշ – մոխրագույն
* Բոլորովին – ամբողջովին
* Հսկա – մեծ, խոշոր։
* Սովորել հետևյալ բառերի հականիշները․
	+ Հայտնվել – անհետանալ
	+ Այստեղ – այնտեղ
	+ Դուրս գալ – ներս մտնել
	+ Միշտ - երբեք
* **Ուղղագրություն -** Սովորել տրված բառերի **ուղղագրությունը****՝** Ձյուն, ճանապարհ, կրճտացնել, որջ, միանգամից։

**Քերականություն*****-*** **Ածականի համեմատության աստիճաններ**

* Առարկայի հատկանիշ ցույց տվող բառերը կոչվում են **ածականներ**։
* Ածականները լինում են երկու տեսակ՝ **որակական և հարաբերական։**
* **Որակական ածականներն** այն ածականներն են, որոնք հնարավոր է միմյանց հետ համեմատել։ Օրինակ՝
	+ *Իմ պարանը* ***կարճ է****։ Իմն՝* ***ավելի կարճ*** *է։*
	+ *Ես* ***ամենահետաքրքիր*** *գիրքն եմ կարդում։*
* **Հարաբերական** ածականները համեմատել հնարավոր չէ։ Օրինակ՝
	+ Չենք կարող ասել՝ *իմ թուրն* ***ավելի երկաթյա*** *է, քան քոնը։*
* Որակական ածականն ունի համեմատության երեք աստիճան՝ **դրական, բաղդատական և գերադրական։**
	+ **Դրական** աստիճանը ածականի ուղիղ ձևն է։

*Օրինակ՝* ***մեծ, լավ, խելացի*։**

* **Բաղդատական** աստիճանըցույց է տալիս տվյալ հատկանիշի առավել կամ պակաս լինելը, համեմատած այլ առարկաների հետ։ Այն կազմվում է դրական աստճանի ձևին ավելացնելով **ավելի** բառը։

*Օրինակ՝* ***ավելի մեծ, ավելի լավ, ավելի խելացի։***

Երևանը **մեծ** քաղաք է, բայց Վաշինգտոնը **ավելի մեծ է։** Տվյալ նախադասության մեջ համեմատել ենք Երևանն ու Վաշինգտոնը ըստ մեծության։

* **Գերադրական** աստիճանը ցույց է տալիս, որ լավագույն կամ վատագույն հատկանիշը։ Այն կազմվում է դրական աստճանի ձևին ավելացնելով **ամենա** նախածանցը, կամ **ագույն** վերջածանցը։

*Օրինակ՝ Երևանը Հայաստանի* ***ամենամեծ*** *քաղաքն է։*

 *Արմենը դասարանի* ***լավագույն*** *աշակերտն է։*

**Հարցեր և առաջադրանքներ**

* Ի՞նչ է ածականը։ Քանի՞ տեսակ է լինում ածականը։ Որո՞նք են տեսակները։
* Որակական ածականը համեմատության քանի՞ աստիճան ունի։ Որո՞նք են դրանք։
* Բացատրել, թե ի՞նչ է ցույց տալիս ածականի համեմատության յուրաքանչյուր աստիճանը։
* Ինչպե՞ս են կազմվում ածականի համեմատության աստիճանները։ Բերել օրինակներ։

**Հանձնարարություններ**

**1. Տրված ածականների դրական աստիճանի ձևով կազմել բաղդատական և գերադրական աստիճանի ածականներ․** Փոքր, տգեղ, ուշադիր, խելոք, բարի

**2. Հետևյալ ածականներն օգտագործել նախադասության մեջ.**

Ամենաուրախ, ավելի շատ, ավելի վատ, ամենահին, ամենամեծ, ավելի մեծ։

**3. Տրված ածականներից առանձնացնել բաղդատական և գերադրական աստիճանի ածականները և գրել համապատասխան սյունակներում․**

ամենագեղեցիկ, ամենատխուր,ավելի դժվար,ամենացածր, ավելի քաղցր, ուժեղագույն, ամենալավ, ավելի հին, ազնվագույն,ավելի լուսավոր։

**Մշակույթ*****-***  **Տեառնընդառաջ**

**Տեառնընդառաջը** կամ **մանուկ Հիսուսի ընծայումը տաճարին**, Հայոց եկեղեցու տոներից է։ Հայոց եկեղեցին Տյառնընդառաջը տոնում է փետրվարի 14-ին Քրիստոսի Ծնունդից (հունվարի 6) քառասուն օր հետո։

***Տյառնընդառաջ*** նշանակում է «ելնել Տիրոջն ընդառաջ»։ Տարածված է նաև  ***Տրնդեզ*** անվանումը, որը ծագել է «Տերն ընդ ձեզ» անվանումից։ Հայոց Եկեղեցու կանոնի համաձայն՝ տոնի նախօրեին՝ երեկոյան ժամերգությունից հետո, կատարվում է նախատոնակ, որի ավարտին կատարվում է մոմերի օրհնության արարողություն։

Տրնդեզը նաև խորհրդանշում է ձմռան հրաժեշտն ու գարնանամուտը: Ըստ ժողովրդական ավանդության՝ Տյառնընդառաջի հիմնական ծեսը խարույկ վառելն էր և այդ խարույկի շուրջ տոնակատարությունը: Եկեղեցուց վերցրած կրակով եկեղեցիների բակերում վառվում են խարույկներ՝ իբրև Քրիստոսի լույսի խորհրդանիշ։ Մարդիկ պտտվում էին խարույկի շուրջը, և երբ բոցը ցածրանում էր, սկսում էին կրակի վրայով թռչել:

Տրնդեզի մոմերով կամ ջահերով հատուկ պար է եղել նորապսակների համար: Յոթ ամուսնական զույգեր՝ մոմերով կամ ջահերով շրջապատել են պարող նորապսակներին` չարքերից պաշտպանելու համար, և նրանք պարել են այդ շրջանակի մեջ: Տոնը նաև համարվում է ընտանիքի օրհնության օր, հատկապես եթե ընտանիքում կա նորածին:

**Հարցեր և առաջադրանքներ**

* Ի՞նչ է նշանակում «Տեառնընդառաջ»։
* Ինչպե՞ս են տոնում Տեառնընդառաջը։
* Ի՞նչ ժողովրդական ավանդույթներ գիտես Տրնդեզի մասին։
* Ի՞նչ խորհուրդ ունի այս տոնը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։